Giacinto Facchetti

**Giacinto Facchetti** (italijanski izgovor: [dʒaˈtʃinto fakˈketti]; 18 juli 1942 – 4. septembar 2006) je bio italijanski nogometaš. Čitavu igračku karijeru je proveo u Internazionaleu, a bio je i predsjednik kluba od 2004. do smrti. Igrao je u timu Intera koji se pamti kao *"Grande Inter" (Veliki Inter)* koji je osvojio dvije titule osvajača Kupa šampiona. Ostaće zapamćen kao jedan od prvih napadačkih bekova, i jedan od najboljih na svojoj poziciji.

## Biografija 
Rođen u Trevigliju, u provinciji Bergamo u Lombardiji, Facchetti je počeo karijeru u klubu iz rodnog grada, Treviglieseu kao napadač. Ubrzo ga je primijetio Helenio Herrera, tadašnji menadžer Intera iz Milana, koji ga je promovisao kao igrača prvog tima krajem sezone 1960-61. na poziciji lijevog beka. Promjena pozicije se pokazala kao dobar izbor i na kraju se Facchetti pokazao kao jedan od najboljih odbrambenih igrača u italijanskom nogometu.

Sa svojim klubom u kojem je proveo čitavu karijeru, osvojio je četiri Scudetta (1963, 1965, 1966. i 1971), jedan Italijanski kup 1978, dva **Kupa Šampiona** 1964. i 1965, te dva Interkontinentalna kupa tih godina.

Facchetti je debitirao za Italiju 23. marta 1963. Odigrao je 94 meča za reprezentaciju (do tada je to bio rekord, kasnije su ga prestigli Dino Zoff, Paolo Maldini i Fabio Cannavaro), te nosio kapitensku traku 70 puta i postigao 3 gola. Igrao je na šampionatima svijeta 1966, 1970, i 1974. Osvojio je Evropsko prvenstvo 1968. U martu 2004. Pele ga je uvrstio u tim 125 najboljih živućih nogometaša.

U karijeri je dobio tek jedan crveni karton, zbog sarkastičnog aplaudiranja sudiji.

Tokom života je zauzimao razne pozicije u administraciji Intera, od tehničkog direktora, člana uprave, do predsjednika. Izabran je za predsjednika 19. januara 2004, a nakon duge bolesti je preminuo od raka pankreasa u Milanu 4. septembra 2006. Iza njega je ostala njegova žena Giovanna i četvero djece.

Inter je posthumno povukao njegov broj 3 iz upotrebe i nijedan igrač više neće nositi taj broj u Interu.

22. septembra je jedan trg u Milanu dobio njegovo ime.

## Statistika
### Golovi za reprezentaciju
### Klub
## Uspjesi 
### Igrački 
#### Klub 
##### Nacionalna takmičenja 
*  **Serija A**
:Inter: 1962-1963, 1964-1965, 1965-1966, 1970-1971
*  **Kup Italije: ** 
:Inter: 1977-1978

##### Međunarodna takmičenja 
* 20px **Kup šampiona** : 
:Inter: 1963-1964, 1964-1965
* **Interkontinentalni kup:**
:Inter: 1964, 1965

#### Reprezentacija 
* 20px **Evropsko prvenstvo u nogometu** :
:: 1968

### Individualno 
* Uvršten u FIFA 100 (2004)
* FIFA Predsjednička nagrada (2006)
* Uvršten u *"Nogometne legende"* časopisa Golden Foot (2006)

## Reference
## Vanjski linkovi 
* 
* Giacinto Facchetti  na inter.it
* Giacinto Facchetti  na figc.it
* 
* Giacinto Facchetti  na enciclopediadelcalcio.it

Kategorija:Rođeni 1942.
Kategorija:Umrli 2006.
Kategorija:Biografije, Treviglio
Kategorija:Italijanski nogometaši
Kategorija:Nogometaši Inter Milana
Kategorija:Igrači na Svjetskom prvenstvu u nogometu 1966.
Kategorija:Igrači na Evropskom prvenstvu u nogometu 1968.
Kategorija:Igrači na Svjetskom prvenstvu u nogometu 1970.
Kategorija:Igrači na Svjetskom prvenstvu u nogometu 1974.